**2025. évi tervezett változások adatszolgáltatási MNB rendelet-tervezetenként, indoklással és a változás leírásával**

**A) Az elsődlegesen az MNB alapvető feladatai ellátása érdekében teljesítendő adatszolgáltatásokat érintő főbb változások**

1. **Új adatszolgáltatások**

**Jegybanki felmérés a devizapiac és a származékos ügyletek piacának aktivitásáról (elszámolási adatok) (D23)**

**Jegybanki felmérés a devizapiac és a származékos ügyletek piacának aktivitásáról (forgalmi adatok) (D24)**

**Jegybanki felmérés a devizapiac és a származékos ügyletek piacának aktivitásáról (nyitott kötésállomány) (D25)**

A korábbi gyakorlatnak megfelelően a Magyar Nemzeti Bank (a továbbiakban: MNB) csatlakozik a BIS időszakosan ismétlődő, a devizapiac és a származékos ügyletek piacának aktivitásáról szóló, háromévente sorra kerülő felméréséhez. Ezzel összefüggésben 2025-ben elrendelésre kerül három, egyszeri alkalommal beküldendő adatszolgáltatás.

A BIS az adatszolgáltatás tábláit és kitöltési előírását az MNB rendelkezésére bocsájtja, az adatszolgáltatói kör meghatározására – a BIS módszertana alapján – 2024. szeptemberében kerül sor. A három évvel ezelőtti adatszolgáltatáshoz képest a D24 forgalmi jelentés tartalma néhány megbontással kiegészül, illetve az FX elszámolások egy új, D23 MNB azonosító kódú adatszolgáltatásban kerülnek elrendelésre. A D25 MNB azonosító kódú adatszolgáltatás tartalma, szerkezete megegyezik a három évvel ezelőtti adatszolgáltatással.

A D23 és a D24 MNB azonosító kódú adatszolgáltatások beküldési határideje 2025. május 16., a D25 MNB azonosító kódú adatszolgáltatást 2025. július 31-ig kell teljesíteni.

Fenti változásokhoz kapcsolódóan módosul az elsődlegesen az alapvető feladatokhoz kapcsolódó adatszolgáltatási MNB rendelet 3. melléklete is.

**Központi értéktári törzs- és tranzakciós adatok** (**KELERADF)**

A központi értéktárakra vonatkozó nemzetközi ajánlások egységesítésével, valamint az európai uniós szabályozás megjelenésével és hatálybalépésével az érintett intézményeknek új, a korábbiaknál szigorúbb követelményeknek kell megfelelniük.

1. **Módosuló adatszolgáltatások**
2. **A pénzügyi stabilitási alapvető feladatot szolgáló adatigények**

**Családtámogatást igénylő természetes személyekre, a támogatásokra és a támogatott ingatlanra vonatkozó egyes adatok (J02)**

**Családtámogatások feltételeinek teljesülésével kapcsolatos adatok (J03)**

A Magyar Államkincstár által teljesítendő J02 MNB azonosító kódú adatszolgáltatás fókuszában lévő családi otthonteremtési támogatási programok köre bővült a kistelepüléseken nyújtható otthonteremtési támogatásokról szóló 302/2023. (VII. 11.) Korm. rendelet és a családok otthonteremtését támogató kedvezményes CSOK Plusz hitelprogramról szóló 518/2023. (XI. 30.) Korm. rendelet hatályba lépésével, ami szükségessé teszi az adatszolgáltatás körébe tartozó szerződéstípusok kiegészítését. További változást jelent, hogy adatszolgáltatói kérésre az adatszolgáltatásban jelentendő adatok egysége a szerződés lett, ami a J02 és a J03 MNB azonosító kódú adatszolgáltatások tábláiban új oszlopok beszúrását tette szükségessé. A táblák változásával összhangban módosultak az adatszolgáltatásokhoz tartozó kitöltési előírások is.

1. **A pénzügyi számlák összeállítását szolgáló adatigények**

**Bizalmi vagyonkezelők által kezelt vagyon mérlege (F10)**

Az éves gyakoriságú adatszolgáltatást 2024-ben vezette be az MNB. A beérkezett adatszolgáltatásokkal kapcsolatos tapasztalatok, valamint a felmerült adatszolgáltatói kérdések alapján szükségessé vált az adatszolgáltatói kör pontosítása, illetve szűkítése.

Az adatszolgáltatást 2024. évre vonatkozóan a jelen módosítás szerinti adatszolgáltatói körnek kell teljesítenie 2025. február 28-ig.

1. **A monetáris statisztikák összeállítását szolgáló adatigények**

**Befektetési alapok statisztikai mérlege (F07)**

Az EKB befektetési alapokra vonatkozó rendeletével[[1]](#footnote-2) összhangban az adatszolgáltatás 3 táblájának tartalma kibővül, továbbá 2 tábla megszűnésével egyidejűleg 2 új táblával egészül ki.

Módosul a „Befektetési alapok statisztikai mérlege” (01. tábla), a „Tájékoztató adatok” (06. tábla) és a „Kibocsátott befektetési jegyek adatainak részletezése” (08. tábla) tartalma, illetve a 02–04. és a 09. tábla elnevezése.

A mérlegadatok részletezésére bevezetésre kerül az „Egyes eszköz- és forrástételek részletezése” megnevezésű 10. tábla, illetve új tábla a „Nyomdai úton előállított saját kibocsátású befektetési jegyek ügyfelenkénti állománya”, melyben a „Kibocsátott befektetési jegyek adatainak részletezése” táblában (08. tábla) már jelentett tulajdonosi szektorbontás kerül további részletezésre.

Változik a beküldés gyakorisága, a korábbi havi gyakoriság mellett az adatszolgáltatást eseti jelleggel is teljesíteni kell az MNB erre szóló felhívásától számított 10 munkanapon belül. Fenti változások miatt módosul a kitöltési előírás és a technikai segédlet.

**Jelentés a nem pénzügyi vállalatok egyedi hitelszerződéseiről (K21)**

**Jelentés a háztartások és a háztartásokat segítő nonprofit intézmények egyedi hitelszerződéseiről (K23)**

Az adatszolgáltatásokhoz tartozó kitöltési előírásokba a technikai segédletekből átemelésre kerültek egyes, az adatszolgáltatások teljesítésével kapcsolatos olyan részletező, kiegészítő előírások, melyekkel egyértelműbbé és egyszerűbbé válik az ellenőrzés és a szankcionálás az adatminőség vonatkozásában.

**A hitelintézetek statisztikai mérlegének részletezése – hitelek, hitel jellegű követelések és egyes egyéb eszközök – nem pénzügyi vállalatok, háztartások és háztartásokat segítő nonprofit intézmények (M03)**

Az M03 MNB azonosító kódú adatszolgáltatás táblájából a TEÁOR kódok 2025. évi módosítása miatt a nem pénzügyi vállalatok részére folyósított hitelek ágazati bontását tartalmazó oszlop törlésre került.

1. **A pénzforgalmi feladatok ellátását szolgáló adatigények**

**Pénzforgalmi infrastruktúrák (P11)**

Az adatszolgáltatás 02. táblája kibővül 2 új oszloppal a SZÉP kártyás és az azonnali átutalási forgalom elkülönített megjelenítése érdekében. A módosításokhoz kapcsolódóan és az elvárt adattartalom egyértelműbbé tétele miatt változik az adatszolgáltatáshoz tartozó kódlista, valamint a módszertani segédlet és a táblákhoz rendelt szabályok is.

**Fizetési forgalomra és visszaélésre vonatkozó adatok (P12)**

Az adatszolgáltatás 02. táblája a káreseményekre és a visszaélésekre vonatkozó további információk bekérésére, 03. táblája a SZÉP kártyás és az azonnali átutalási forgalom elkülönített megjelenítése érdekében 2-2 új oszloppal bővül. A módosításokhoz kapcsolódóan és az elvárt adattartalom egyértelműbbé tétele miatt változik az adatszolgáltatáshoz tartozó kódlista, a módszertani segédlet és a táblákhoz rendelt szabályok.

**Fizetési kártyás forgalomra vonatkozó adatok (P13)**

Az adatszolgáltatás 01. táblájában egy oszlop megnevezése változik, ehhez kapcsolódóan változik az adatszolgáltatáshoz tartozó módszertani segédlet.

**A fizetési kártya kibocsátói és elfogadói üzletágban felmerült kár, leírt veszteség és visszaélés adatai (P14)**

A káreseményekre és a visszaélésekre vonatkozó további információk bekérése miatt az adatszolgáltatás 01. táblája kibővül 2 új oszloppal. A módosításokhoz kapcsolódóan változik a kódlista, a módszertani segédlet és változnak a táblához rendelt szabályok.

**Eseti nyilatkozat pénzforgalmi szolgáltatást érintő üzemzavarról (P58)**

A kimenő és bejövő azonnali átutalásokra vonatkozó információk bekérése miatt az adatszolgáltatás táblája két új oszloppal bővül, mely adatokat jelenleg az „Egyéb" kategóriában kell jelenteni.

**Leginkább releváns pénznemek meghatározása (P68)**

Az adatszolgáltatás táblája az ukrán hrivnya (UAH) vonatkozásában kiegészül, a korábbi horvát pénznem, a kuna (HRK) pedig kivezetésre kerül a táblából. A módosított adatszolgáltatást első alkalommal 2024-re kell teljesíteni.

**Központi szerződő fél – kollektív garanciaalap- és tőkeadatok (P73)**

Az adatszolgáltatás kiegészül két új táblával (03 tábla: Központi szerződő fél ECC garancia alap hozzájárulása, 04 tábla: Központi szerződő fél befektetési adatok).

1. **A fizetésimérleg-statisztikai adatszolgáltatásokat érintő adatigények**

**Napi valutaforgalmi jelentés (P51)**

Az adatszolgáltatás 01. táblájában az ügyfelek típusa szerinti megbontást vezet be az MNB.

**Tőkebefektetésben érintett adatszolgáltatók végső befektetőjének és nem-rezidens partnereinek törzsadatai (R01)**

A statisztikákban 2025-től az új, 2025. január 1-jétől hatályos TEÁOR’25 nómenklatúra szerint is meg kell bontani az adatokat, ugyanakkor ezzel párhuzamosan a 2024. december 31-ig hatályos TEÁOR’08 kódokat továbbra is alkalmazni kell, ezért az adatszolgáltatás táblája 2 új sorral egészül ki. A változáshoz kapcsolódóan módosul az adatszolgáltatáshoz tartozó kitöltési előírás is.

**Konzorciális hitelek (R10)**

Az adatszolgáltatókkal történt egyeztetések során megállapításra került, hogy néhány esetben a rezidens hitelintézet nem-rezidens hitelintézetre engedményezte a rezidens nem pénzügyi vállalatoknak nyújtott hitelét vagy annak egy részét, melyről az adósnak nem volt, és nem is lesz tudomása (csendes engedményezés). Annak érdekében, hogy a nem-rezidens által történt finanszírozásról szóló információk is rendelkezésre álljanak, az adatszolgáltatás 2 új táblával egészül ki, a változáshoz kapcsolódóan módosul a kitöltési előírás.

**Nem pénzügyi vállalatok tájékoztató mérlegadatai (R19)**

A számvitelről szóló 2000. évi C. törvény (a továbbiakban: Számv. tv.) 2023. december 31-én hatályba lépett, a halasztott adót érintő változásaira tekintettel módosul a kitöltési előírás, ezzel egyidejűleg változik módszertani segédlet is.

1. **További módosítások**

Az adatminőség javítása érdekében az alábbi adatszolgáltatások esetén pontosításra, kiegészítésre kerültek a kitöltési előírások, illetve egyes táblák vonatkozásában technikai módosításra került sor:

* A BÉT-es részvények kapitalizációja és forgalma, részvények tőzsdei be- és kivezetése (E48)
* Adatszolgáltatás repótípusú és egyéb értékpapír ügyletekről (E60)
* Havi jelentés a mérlegen belüli bankközi ügyletek fennálló állományáról és kamatlábáról (K04)
* Napi jelentés a mérlegen belüli bankközi ügyletek állományáról és kamatlábáról (K05)
* A hitelintézetek statisztikai mérlege és eredménykimutatása (M01–M05 és M11)
* A hitelintézetek statisztikai mérlegének tartalékköteles sorai, valamint az értékpapírkölcsön ügyletekhez tartozó készpénzóvadék összege – napi záróállományok (M06)
* Tőkebefektetések havi adatszolgáltatása –egyéb monetáris pénzügyi intézmények szektorába nem sorolt gazdasági szervezetek (R02)
* Tőkebefektetések negyedéves adatszolgáltatása – egyéb monetáris pénzügyi intézmények szektorába nem sorolt gazdasági szervezetek (R12)
* Az állam és a többségi állami tulajdonban lévő gazdálkodó szervezetek, valamint a nem többségi állami tulajdonban lévő, de állam által garantált, éven túli külföldi adóssággal rendelkező gazdálkodó szervezetek külfölddel szemben keletkezett éven túli adóssága egyes adatainak negyedéves adatszolgáltatása (R24)
* Az állam és a többségi állami tulajdonban lévő gazdálkodó szervezetek, valamint a nem többségi állami tulajdonban lévő, de állam által garantált, éven túli külföldi adóssággal rendelkező gazdálkodó szervezetek külfölddel szemben keletkezett éven túli adóssága egyes adatainak éves adatszolgáltatása (R28).

Fentieken túl az elsődlegesen az alapvető feladatokhoz kapcsolódó adatszolgáltatási MNB rendelet 2. melléklete (a továbbiakban: 2. melléklet) az alábbiak szerint **módosul:**

* kisebb mértékben változnak a szektormeghatározások (I. A. pont);
* kiegészítésre került az ERA rendszerben megküldött adatszolgáltatások teljesítéséről szóló elektronikus üzenetek listája (I. B. 1. pont 1.5.4. alpontja);
* az MNB 2025-től eltekint a fizetésimérleg-statisztikai (R jelű) adatszolgáltatásokhoz csatolt ELŐLAP tábla beküldésétől, mivel a táblában található információk a fejlesztések eredményeképpen az MNB adatbefogadó rendszerében is rendelkezésre állnak (2. melléklet I. C. pont törlésre kerül);
* pontosításra került az adatszolgáltatási kötelezettség időbeli hatálya kijelöléses és küszöbértékes adatszolgáltatások esetén (2. melléklet I. D. 3. pont).

1. **Megszűnő adatszolgáltatások**

* Külföldről származó, adósságtípusú források változásának összetevői (AL7)
* Állam által vállalt kezességek (R25)
* Az euróban vezetett ÁFA számlák miatt nem-rezidensekkel szemben fennálló követelések és tartozások állománya és forgalma (R26)

**B) Az elsődlegesen az MNB felügyeleti feladatai ellátását célzó adatszolgáltatásokra vonatkozó MNB rendelettervezetek főbb változásai**

1. **Pénz- és hitelpiaci szervezetek felügyeletét szolgáló adatszolgáltatások**

**Új adatszolgáltatás**

**A hitelügyletek és a hitelviszonyt megtestesítő értékpapírok mögötti értékvesztésképzési és valós értékelési folyamat során alkalmazott paraméterek (EVAN)**

A hitelügyletek és hitelviszonyt megtestesítő értékpapírok mögötti értékvesztésképzési és valós értékelési folyamatok, alkalmazott paraméterek és módszertanok nyomonkövetése, illetve ezek megfelelőségének ellenőrzése kiemelten fontos a pénzügyi szektor prudens és stabil működése érdekében. Ezen felügyeleti ellenőrzési folyamatot támogatja az érintett intézményi körtől (kijelölt hitelintézetek, pénzügyi vállalkozások és ezen típusú EGT-fióktelepek) elvárt, negyedéves gyakorisággal küldendő EVAN analitika, mely révén lehetővé válik az intézményi értékvesztésképzési és valós értékelési módszertanok átfogó elemzése.

Az adatszolgáltatást 2023-ban és 2024-ben hatósági határozati úton rendelte el az MNB, 2025-től ezen adatok beküldését - kis mértékű bővülés mellett (3 új mező) – a pénz- és hitelpiaci felügyeleti adatszolgáltatási MNB rendeletben írja elő az MNB.

1. **Hitelintézetek**

**Módosuló adatszolgáltatások**

**Egyes mérlegtételek állománya (4LAN)**

A háztartásokat segítő nonprofit intézmények eszköz-, forrásállományának mozgása nagyban eltér a lakossági állományétól, ezért a torzítás kiküszöbölése érdekében ezen intézmények adatai átsorolásra kerülnek az egyéb szektorok közé, ezzel összhangban módosul a tábla és a kitöltési előírás. Változik az elvárt gyakorlat abban a tekintetben, hogy amennyiben a vonatkozási idő bankszünnapra esik, és azon a napon ügyletkötés nem történt, az idősorok megfelelősége érdekében az MNB aznapra a megelőző vonatkozási időpontra küldött adatszolgáltatást várja az intézményektől a korábbi nemleges adatszolgáltatás helyett.

**Cash-Flow jelentés (Cashflow)**

A kitöltési előírásban a nagybetétek esetén a havi limitfigyelés minimumkövetelményként kerül meghatározásra, kiegészítve azzal, hogyha olyan ügyfél érkezik a bankba, akinek a betétállománya a kalkulált limitet meghaladja, azt haladéktalanul bele kell venni a nagybetét állománnyal rendelkező ügyfelek közé és a betétjeit nagybetétként kell jelenteni.

Változik az elvárt gyakorlat abban a tekintetben, hogy amennyiben a vonatkozási idő bankszünnapra esik, és azon a napon ügyletkötés nem történt, az idősorok megfelelősége érdekében az MNB aznapra a megelőző vonatkozási időpontra küldött adatszolgáltatást várja az intézményektől a korábbi nemleges adatszolgáltatás helyett.

**Belső hitelek (C43H)**

Az adatszolgáltatás kitöltési előírásai a hitelintézetekről és a pénzügyi vállalkozásokról szóló 2013. évi CCXXXVII. törvény (a továbbiakban: Hpt.) új, 2024. július 3-tól hatályos 106. § (4a) bekezdésére figyelemmel, illetve a törvény szövegéhez történő pontosítás érdekében módosulnak.

**A hitelintézet kiemelt közvetítő útján végzett záloghitelezési tevékenysége (7J)**

2025-től a szektor záloghitelezési tevékenységéből eredő kockázatának rendszeres figyelemmel kísérése érdekében az adatszolgáltatási kötelezettség kiterjesztésre kerül minden hitelintézetre.

A tábla kibővül két új oszloppal a közvetítőkkel kötött, az MNB által engedélyezett megbízási szerződésekben foglaltak nyomon követésére. A módosításhoz kapcsolódóan változik az adatszolgáltatáshoz tartozó kitöltési előírás is.

**Pénzmosással és terrorizmusfinanszírozással kapcsolatos negyedéves adatok (9D)**

**Pénzmosással és terrorizmusfinanszírozással kapcsolatos éves adatok (9E)**

A pénzmosással és terrorizmusfinanszírozással kapcsolatos adatszolgáltatási táblák vonatkozásában az időközben történt jogszabályi változások, illetve a beérkezett adatszolgáltatói állásfoglaláskérések, valamint a Pénzmosás vizsgálati főosztály felügyeleti tevékenységéből származó tapasztalatok alapján, az adatminőség javítása érdekében az adatszolgáltatások módosításra, pontosításra kerültek. A változás az adatszolgáltatások tábláit és kitöltési előírásait is érinti.

A módosított éves adatszolgáltatást (9E) első alkalommal 2024. évre, míg a módosított negyedéves adatszolgáltatást (9D) első alkalommal 2024. IV. negyedévre vonatkozóan kell teljesíteni. Ezt követően a negyedéves adatszolgáltatás (9D) a Magyar Nemzeti Bank által felügyelt szolgáltatóknak a pénzmosás és a terrorizmus finanszírozása megelőzéséről és megakadályozásáról szóló törvényben foglalt egyes kötelezettségei végrehajtásának részletszabályairól, valamint e szolgáltatóknak az Európai Unió és az ENSZ Biztonsági Tanácsa által elrendelt pénzügyi és vagyoni korlátozó intézkedések végrehajtásáról szóló törvény szerinti szűrőrendszere kidolgozásának és működtetésének minimumkövetelményeiről szóló 30/2024.   
(V. 24.) MNB rendelet [a továbbiakban: 30/2024. (VI. 24.) MNB rendelet] módosításával összhangban 2025. II. negyedévtől újra módosul.

**Fogyasztói panaszügyekre vonatkozó adatok I. (9FA)**

A 9FA15 „Elektronikus bankolással kapcsolatos panaszok” sorra vonatkozóan a kitöltési előírások pontosítására került sor.

**Banki könyvi kamatlábkockázat ─ Kamatkockázati adatok (9R2)**

Az (EU) 2024/855 bizottsági végrehajtási rendelettel módosított (EU) 2021/451 bizottsági végrehajtási rendelet alapján az intézmények 2024. III. negyedévtől negyedéves adatszolgáltatást teljesítenek a banki könyvi kamatlábkockázatról (IRRBB), mely adatszolgáltatásra tekintettel, a maximális harmonizáció elve alapján felülvizsgálatra kerültek az MNB rendeletben előírt, hasonló témájú felügyeleti adatszolgáltatások. A részleges tartalmi átfedés kezelése érdekében a táblában bekért adatok köre 2025. január 1-től jelentősen csökken. A változással összhangban módosul az adatszolgáltatás kitöltési előírása is.

**Összevont alapú felügyelet alá tartozó hitelintézetek rendszeres negyedéves beszámolója (20AA)**

**Összevont alapú felügyelet alá nem tartozó hitelintézet rendszeres negyedéves beszámolója (20AB)**

A hitelintézeteknek az MNB által kiadott vezetői levél alapján negyedéves rendszerességgel kell az előre megadott paraméterek mentén a felügyeleti likviditási stressztesztet (FLST) futtatniuk. Az MNB a lefutatott stressztesztek eredményeit a negyedéves 20AA és 20AB szöveges jelentésekben kéri be, amelyek kiegészülnek egy új ponttal.

Fentieken túl a 20AA szöveges jelentés XII. Konszolidált szintű információk fejezete kibővül a VIII. Tőkehelyzet ponttal annak érdekében, hogy a tőkehelyzet bemutatása és a változások kielemzése, magyarázata csoportszinten is megtörténjen.

**Termékismertető – Hitel- és pénzügyi lízingtermékek (9HA-9HS)**

**Termékismertető – Betéti és megtakarítási termékek (9BB - 9BZ)**

**Termékismertető – Számla és betéti bankkártya (9SED)**

A kitöltési előírások pontosításra, kiegészítésre kerültek annak érdekében, hogy az adatszolgáltatók számára egyértelműen meghatározásra kerüljenek az MNB általi elvárások.

**Megszűnő adatszolgáltatások**

**Banki könyvi kamatlábkockázat ─ Kamatkockázati adatok (9R1)**

**Banki könyvi kamatlábkockázat ─ Felügyeleti outlier tesztek (9R3)**

Az (EU) 2024/855 bizottsági végrehajtási rendelettel módosított (EU) 2021/451 bizottsági végrehajtási rendelet alapján az intézmények 2024. III. negyedévtől negyedéves gyakoriságú adatszolgáltatást teljesítenek a banki könyvi kamatlábkockázatról (IRRBB). A maximális harmonizáció elve alapján felülvizsgálatra kerültek a felügyeleti adatszolgáltatások, melynek eredményeként a 9R1 és a 9R3 táblákat egy átmeneti ideig (2025. II. negyedévig) még be kell küldeni, majd ezt követően, 2025. július 1-től megszűnnek.

**A teljesítmény- és alapjavadalmazás közötti, jóváhagyott magasabb arányok – intézmények (R\_07.00)**

Az adatszolgáltatás alapjául szolgáló EBA iránymutatással[[2]](#footnote-3) összhangban a teljesítmény- és alapjavadalmazás közötti, jóváhagyott magasabb arányokra vonatkozó adatok kétévente kerülnek bekérésre, ezért a táblát 2025-re vonatkozóan nem kell beküldeni.

1. **Pénzügyi vállalkozások**

**Módosuló adatszolgáltatások**

**Pénzügyi vállalkozások mérlege – Eszközök (21A)**

**Pénzügyi vállalkozások mérlege – Források (21B)**

**Pénzügyi vállalkozások eredménykimutatása (22A)**

A Számv. tv. módosításával a hazai számviteli szabályozásba is bevezetésre került a halasztott adó intézménye, ezzel összhangban a mérleg és eredménykimutatás táblák 1-1 új sorral bővülnek. A változással összhangban módosulnak a kitöltési előírások is.

**Pénzügyi vállalkozások – Követeléskezelésre megvásárolt, ingatlan-jelzálogjoggal fedezett lakossági hitelekből származó követelések (24I)**

Az adatminőség javítása érdekében a kitöltési előírás pontosítására került sor.

**Pénzügyi vállalkozások – Kötelezettségek részletezése (25B)**

A kötelezettségek partnerek szerinti részletezése során a belföldi és külföldi magánszemélyeket és nem pénzügyi vállalatokat a belföldi, külföldi egyéb partnerek (25B14, 25B17 sor) között kell jelenteni a korábbi „Egyéb” (25B18) sor helyett. Az átsoroláson felül a kitöltési előírások további pontosítására került sor, továbbá változik a kódtár is.

**Pénzügyi vállalkozások ─ Pénzmosással és terrorizmusfinanszírozással kapcsolatos negyedéves adatok (25C)**

A pénzmosással és terrorizmusfinanszírozással kapcsolatos adatszolgáltatás vonatkozásában az időközben történt jogszabályi változások, illetve a beérkezett adatszolgáltatói állásfoglaláskérések, valamint a Pénzmosás vizsgálati főosztály felügyeleti tevékenységéből származó tapasztalatok figyelembevételével, az adatminőség javítása érdekében 2024. IV. negyedévtől változik a tábla és a kitöltési előírás. Az adatszolgáltatás a 30/2024. (V. 24.) MNB rendelet módosításával összhangban 2025. II. negyedévtől újra módosul.

**Pénzügyi vállalkozások – Fogyasztói panaszügyekre vonatkozó adatok II. (27AB)**

**Pénzügyi vállalkozások – Fogyasztói panaszügyekre vonatkozó adatok II. (H27AB)**

A módosításra az MNB elvárásainak pontos meghatározása, illetve az adatszolgáltatók által küldendő adatok minőségének javítása érdekében került sor, mellyel összhangban módosultak a táblák, valamint kiegészítésre kerültek a kitöltési előírások.

**Termékismertető - Hitel- és pénzügyi lízingtermékek (25DA-25DM)**

A kitöltési előírások pontosításra, kiegészítésre kerültek annak érdekében, hogy az adatszolgáltatók számára egyértelműen meghatározásra kerüljenek az MNB általi elvárások.

1. **Pénzforgalmi intézmények, elektronikuspénz-kibocsátó intézmények és a PEKMI**

**Módosuló adatszolgáltatások**

**Mérleg – Eszközök (81A)**

**Mérleg – Források (81B)**

**Eredménykimutatás (82A)**

A Számv. tv. módosításával a hazai számviteli szabályozásba is bevezetésre került a halasztott adó intézménye, ezzel összhangban a mérleg és eredménykimutatás táblák kiegészítésre kerülnek 1-1 új sorral. A változással összhangban módosulnak a kitöltési előírások is.

**Pénzmosással és terrorizmusfinanszírozással kapcsolatos negyedéves adatok (86A)**

A pénzmosással és terrorizmusfinanszírozással kapcsolatos adatszolgáltatás vonatkozásában az időközben történt jogszabályi változások, illetve a beérkezett adatszolgáltatói állásfoglaláskérések, valamint a Pénzmosás vizsgálati főosztály felügyeleti tevékenységéből származó tapasztalatok figyelembevételével, az adatminőség javítása érdekében 2024. IV. negyedévtől változik a tábla és a kitöltési előírás az adatszolgáltatások adatminőségének javítása érdekében. Az adatszolgáltatás a 30/2024. (V. 24.) MNB rendelet módosításával összhangban 2025. II. negyedévtől újra módosul.

**Fogyasztói panaszügyekre vonatkozó adatok I. (86BA)**

Az adatszolgáltatás fizetési számlák vezetésével kapcsolatos adatai bővítésre kerültek, illetve a tábla kiegészítésre került egy további oszloppal a lakossági szerződések számára vonatkozóan, mely bővítés támogatja a fogyasztói panaszügyek felügyelését, továbbá a táblában egy oszlop megnevezése pontosításra került az egyértelmű kitöltés érdekében. A változás a kitöltési előírást is érinti.

1. **Pénzügyi közvetítők**

**Módosuló adatszolgáltatások**

**A Hpt. szerinti független közvetítői tevékenységből származó jutalékbevételek (92B1A)**

**A 92B1A táblából az államilag támogatott hitelekből/kölcsönökből származó jutalékbevételek (92B4AT)**

**A 92B1A táblából a határon átnyúló közvetítői tevékenységből származó jutalékbevételek (92B4AH)**

Tekintettel arra, hogy az adatszolgáltatás logikája előző évben módosításra került azzal, hogy a szerződések után járó szerzési díjazást és a hozzá kapcsolódó szerződést nem a pénzügyi teljesítés, hanem a díjazásra való jogosultság időszakában szükséges jelenteni – ezzel pontosabban mutatva a közvetítői tevékenység dinamikáját –, a „Tárgyidőszakra be nem folyt jutalék összege” adatmezők már nem relevánsak, így azok törlése indokolt, könnyítve ezzel a közvetítők adminisztrációs terhét.

Emellett a 92B1A tábla vonatkozásában pontosításra került a kitöltési előírás az adatok minőségének javítása és a jelentés egységes logikájának megteremtése érdekében.

**Mérleg (92M)**

**Eredménykimutatás (92E)**

A Számv. tv. módosításával a hazai számviteli szabályozásba is bevezetésre került a halasztott adó intézménye. Ezzel összhangban a mérleg tábla 2, míg az eredménykimutatás tábla 1 új sorral egészül ki.

1. **Tőkepiaci szervezetek adatszolgáltatásai**
2. **Befektetési vállalkozás, külföldi befektetési vállalkozás fióktelepe, befektetési szolgáltatási tevékenység végzésére engedéllyel rendelkező hitelintézet, külföldi hitelintézet befektetési szolgáltatási tevékenység végzésére engedéllyel rendelkező fióktelepe**

**Módosuló adatszolgáltatások**

**A letétkezelt befektetési alapok és portfóliók eszközösszetétele (30LA)**

A tábla 9. oszlopára vonatkozóan pontosításra került a kitöltési előírás a jelenlegi, kialakult jelentési gyakorlat rögzítése érdekében.

**Pénzmosással és terrorizmusfinanszírozással kapcsolatos negyedéves adatok (37C)**

A 30/2024. (V. 24.) MNB rendelet miatti módosítások, illetve a beérkezett adatszolgáltatói állásfoglaláskérések, valamint a Pénzmosás vizsgálati főosztály felügyeleti tevékenységéből származó tapasztalatok alapján, az adatminőség javítása érdekében szükséges módosítások, pontosítások kerültek átvezetésre.

**Általános információk és a befektetési vállalkozások teljes személyzetére vonatkozó javadalmazási információk (R 01.01)**

**A befektetési vállalkozások azonosított munkavállalóinak javadalmazására vonatkozó információk  
(R 02.01)**

**A magas jövedelmű személyek javadalmazására vonatkozó információk (I) (R 04.01.a)**

**Mentességek azon követelmények alól, amelyek szerint a befektetési vállalkozások esetében a teljesítményjavadalmazás egy részét a Bszt. értelmében halasztva és instrumentumokban kell kifizetni   
(R 05.01)**

Fenti adatszolgáltatások vonatkozásában technikai változtatásra került sor, a jogszabályi hivatkozások pontosítása történt a táblák sorainak megnevezéseiben.

**Általános információk és a teljes személyzet javadalmazására vonatkozó információk (R\_01.00)**

A CRR[[3]](#footnote-4) változása miatt néhány fogalom törlésére került, és a rájuk való hivatkozás kikerült az útmutatóból.

**Megszűnő adatszolgáltatás**

**A teljesítmény- és alapjavadalmazás közötti jóváhagyott magasabb arányok – intézmények (R\_07.00)**

Az EBA/GL/2022/06 iránymutatás alapján a jóváhagyott magasabb arányokra vonatkozó táblát 2 évente kell jelenteni. Annak ellenére, hogy ennél gyakrabban is lehetőség van a tábla bekérésére, az illetékes felügyeleti szakterület az EBA/GL/2022/06 iránymutatás szerinti gyakorisággal egyezően kéri azt jelenteni, ezért ezt a táblát 2025-re vonatkozóan nem kell megküldeni.

1. **Befektetési alapkezelők**

**Módosuló adatszolgáltatások**

**Befektetési alap nettó eszközértékének megállapítása (50A)**

A tábla kiegészül egy összegző sorral a likvid eszközökre vonatkozóan, ahol a Kbftv.[[4]](#footnote-5) 4. § (1) bekezdés 69. pontjában meghatározott likvid eszközök összértékét kell megadni. Ezen túlmenően kiegészítésre, pontosításra került a tábla kitöltési előírása az adatok minőségének javítása érdekében.

**Az alapkezelő által kezelt nyilvános befektetési alapra terhelt költségek (50P)**

A tábla kiegészült egy új oszloppal az adott sorozat esetében alkalmazott sikerdíj modellre vonatkozóan. A kiegészítésre azért volt szükség, mert a tapasztalatok szerint az adatszolgáltatók tévesen ezt az adatot az alkalmazott referencia mutatóra vonatkozó mezőben jelentik. Az új oszlop jelentősen javítja majd az adatok felhasználhatóságát és minőségét.

A kollektív befektetési formák befektetési és hitelfelvételi szabályairól szóló 78/2014. (III. 14.) Korm. rendelet módosítása miatt egy oszlop elnevezése, valamint a táblához kapcsolódó kódtár is változik 2024. év végi vonatkozási idővel.

**Befektetési alapkezelő – mérleg / eszközök (50EE)**

**Befektetési alapkezelő – mérleg / források (50EF)**

**Befektetési alapkezelő – eredménykimutatás (50ER)**

Az illetékes felügyeleti szakterületek információi szerint az IFRS-t alkalmazó alapkezelők a magyar számviteli szabályok (HAS) szerinti kimutatásokat is elkészítik, ezért az adatszolgáltatói kör kibővítésével az IFRS-t alkalmazó alapkezelők is kötelesek lesznek ezen adatszolgáltatások teljesítésére. Az így beküldött adatok fontos, a folyamatos felügyelés során használt információkat adnak.

Fentieken túl az 50ER tábla esetében egy mező megnevezésének pontosítása is szükséges, tekintettel a beérkezett állásfoglalás-kérésekre.

**Ingatlanalapok ingatlankitettségének állományváltozása a negyedév folyamán (51M)**

A beérkezett állásfoglalás-kérés alapján szükséges a tábla kitöltési előírásának pontosítása, illetve a Btátv.[[5]](#footnote-6) szerinti vendégbefektetői vízum program miatt, az azzal érintett ingatlanalapoknál szükséges havi gyakoriságú adatbekérés, és néhány további pontosítás.

1. **Biztosítási piaci szervezetek adatszolgáltatásai**
2. **Szolvencia II hatálya alá tartozó biztosítók**

**Új adatszolgáltatások**

**A biztosító nem-életbiztosítási termékeinek listája (42Q1E41)**

**A biztosító életbiztosítási termékeinek listája (42Q1E42)**

Az élet és nem-élet ági termékekkel kapcsolatos táblákat jelenleg éves gyakorisággal kell teljesíteni. A gyakoriság változása a biztosítók termékeivel kapcsolatos prudenciális és fogyasztóvédelmi kockázatok időben történő azonosítását és hatékonyabb felügyeleti kezelését teszi lehetővé, ezért ezen táblákat 2025-től kezdődően negyedéves gyakorisággal kell teljesíteni. A két új tábla bevezetésével az éves gyakoriságú 42Y1E41 és 42Y1E42 táblák megszűnnek.

**Lakásbiztosítás szerződésállomány és károk alakulásának bemutatása (42QLN01)**

**Lakásbiztosítás szerződésállomány és károk alakulásának bemutatása – Budapest (42QLN01B)**

Tekintettel a biztosítási tevékenységről szóló 2014. évi LXXXVIII. törvény 124/C. § (1) bekezdésében foglaltakra, a 2024. márciusában először lefolytatott lakásbiztosítási kampány a következő években rendszeresen ismétlődik majd. Az éves gyakoriságú kampányok jelentősége várhatóan növekszik, ezért a kampányok hatásának nyomonkövetése indokolja ezen negyedéves gyakoriságú adatszolgáltatások bevezetését.

**Módosuló adatszolgáltatások**

**A biztosító hitelfedezeti termékcsoportjának főbb adatai a tárgyidőszak végén (42Y1G, 42Q1G)**

Az adatszolgáltatási táblák kiegészülnek a hitelfedezettel záradékolt biztosításokra vonatkozó összesítő sorral és azok alábontásaival. A kiegészítés indoka az, hogy az eddigi tapasztalatok szerint a biztosítók a hitelfedezettel záradékolt biztosításokat – külön sor hiányában – jellemzően az egyedi hitelfedezeti biztosítások során jelentik, amely így nem mutat valós adatokat. A tábla módosításával egyidejűleg a kitöltési előírások is változnak.

**IFRS-eket alkalmazó biztosítók pénzügyihelyzet-kimutatás adatai (42Y21M, 42Q21M)**

Az IFRS-ek szerinti pénzügyi helyzet kimutatás táblájában új részletező sorok kerülnek beépítésre a kártartalékra (Liabilities for incurred claims – LIC) vonatkozóan, melyek a kötelezettséget a jövőbeni cashflow-k jelenértékére (LIC – PVCF), illetve a kockázati kiigazításra (LIC – RA) bontják meg. A módosítással lehetőség nyílik a biztosítástechnikai kötelezettségek esetében az IFRS-ek és Szolvencia II szerinti cash-flowk és kockázati kiigazítás/ráhagyás összehasonlítására.

**Nemzeti előírások szerinti mérleg (42YM)**

**Nemzeti előírások szerinti eredménykimutatás (42YE)**

A biztosítók éves beszámolókészítési és könyvvezetési kötelezettségének sajátosságairól szóló 192/2000. (XI. 24.) Korm. rendelet 2023. december 31-től hatályos módosítása miatt a táblák kiegészültek a halasztott adókövetelésre és a halasztott adókötelezettségre, valamint a halasztott adókülönbözetre vonatkozó sorokkal. A táblákat első alkalommal 2024-re mint tárgyidőszakra vonatkozóan kell teljesíteni.

**A biztosító állománydíja, díjbevétele és a károk alakulásának bemutatása termékcsoportok szerint a tárgyidőszak végén (ezer Ft) (42Y1E2, 42Q1E2)**

A „Tárgyidőszakban felmerült költség” blokkban a nem tölthető (tilos) cellák feloldásra kerülnek a konzisztens adatszolgáltatás érdekében.

**Pénzmosással és terrorizmusfinanszírozással kapcsolatos negyedéves adatok (42Q19)**

A pénzmosással és terrorizmusfinanszírozással kapcsolatos adatszolgáltatási tábla vonatkozásában az időközben történt jogszabályi változások, illetve a beérkezett szolgáltatói állásfoglaláskérések, valamint a Pénzmosás vizsgálati főosztály felügyeleti tevékenységéből származó tapasztalatok alapján, az adatminőség javítása érdekében 2024. IV. negyedévtől változik a tábla és a kitöltési előírások. Az adatszolgáltatás a 30/2024. (V. 24.) MNB rendelet módosításával összhangban 2025. II. negyedévtől újra módosul.

**A befektetéssel kombinált megtakarítási jellegű életbiztosítási termékek kiemelt információkat tartalmazó dokumentumban szereplő mennyiségi mutatói (42PRIIPS1)**

Az adatszolgáltatás táblája és a kapcsolódó kitöltési előírások egyrészt kiegészülnek a devizanem oszloppal annak egyértelműsítésére, ha a táblában értékként megjelenő összegek nem forintban, hanem a termék eredeti devizájában jelentendők, másrészt elemzési céllal új oszlopban kerül bekérésre az az információ, hogy a termékhez kapcsolódik-e kötelező indexálás, illetve új, a termék-eszközalap kombináció nettó eszközértéke tartalmú oszlop is bevezetésre kerül.

**A hagyományos megtakarítási jellegű életbiztosítási termékek kiemelt információkat tartalmazó dokumentumban szereplő mennyiségi mutatói (42PRIIPS2)**

Az adatszolgáltatás táblája és a kapcsolódó kitöltési előírások egyrészt kiegészülnek a devizanem oszloppal annak egyértelműsítésére, ha a táblában értékként megjelenő összegek nem forintban, hanem a termék eredeti devizájában jelentendők, másrészt elemzési célú felhasználás érdekében új oszlopban kerül bekérésre az az információ, hogy a termékhez kapcsolódik-e kötelező indexálás.

**Megszűnő adatszolgáltatások**

**A biztosító nem-életbiztosítási termékeinek listája (42Y1E41)**

**A biztosító életbiztosítási termékeinek listája (42Y1E42)**

A korábbi éves gyakoriságú nem-élet ági termékekkel kapcsolatos tábla beküldést az MNB 2025. évtől negyedéves gyakorisággal tervezi előírni. A gyakoriság változása a biztosítók termékeivel kapcsolatos prudenciális és fogyasztóvédelmi kockázatok időben történő azonosítását és hatékonyabb felügyeleti kezelését teszi lehetővé, melynek érdekében az éves gyakoriságú 42Y1E41 és 42Y1E42 táblák megszűnnek.

1. **Kisbiztosító-egyesület**

**Módosuló adatszolgáltatás**

**Egyszerűsített mérleg (biztosító egyesületek) (41D)**

A 192/2000. (XI. 24.) Korm. rendelet 2023. december 31-től hatályos módosítása miatt a tábla kiegészült a halasztott adókövetelésre és a halasztott adókötelezettségre vonatkozó sorokkal.

1. **Biztosításközvetítő alkuszok és többes ügynökök**

**Módosuló adatszolgáltatások**

**Biztosításközvetítői tevékenységből származó jutalék vagy díjazási bevételek (48B1A1)**

**Elektronikus felületen végzett biztosításközvetítői tevékenységből származó jutalék vagy díjazási bevételek (48B1AE)**

**A határon átnyúló biztosításközvetítői tevékenységből származó jutalék vagy díjazási bevételek (48B1AH)**

Tekintettel arra, hogy az elmúlt évtől a fenti adatszolgáltatásokban a szerződések után járó szerzési díjazást és a hozzá kapcsolódó szerződést nem a pénzügyi teljesítés, hanem a díjazásra jogosultság időszakában szükséges jelenteni – ezzel pontosabban mutatva a közvetítői tevékenység dinamikáját –, a „Tárgyidőszakra be nem folyt jutalék összege” adatmezők már nem relevánsak, így azok törlésre kerültek, könnyítve ezzel a közvetítők adminisztrációs terhét.

Emellett az adatszolgáltatások kitöltési előírásai pontosításra kerültek az adatok minőségének javítása és a jelentések egységes logikájának megteremtése érdekében.

1. **Pénztárak adatszolgáltatásai**
2. **Önkéntes nyugdíjpénztárak**

**Új adatszolgáltatás**

**Éves befizetések megoszlása (73OG)**

Az új tábla az adott évi egyéni számlákra történt befizetéseket megbontva szerepelteti aszerint, hogy a befizetés egyéni tagdíjfizetés vagy munkáltatói hozzájárulás révén került a számlára. Az így besorolt befizetéseket a tábla a megadott összeghatár szerinti bontásban tartalmazza. Az új adatszolgáltatást első alkalommal 2024. december 31-re vonatkozóan kell teljesíteni.

**Módosuló adatszolgáltatások**

**Statisztikai adatok (71OE)**

Az önkéntes nyugdíjpénztárak egységes tagdíjat nem fizető, vagy nem teljes mértékben fizető tagjainak számát és azok számlaköveteléseinek összegét részletező, negyedéves bontásban történő bemutatása a nemfizetői állomány pontosabb elemzése érdekében kerül előírásra.

**Pénzmosással és terrorizmusfinanszírozással kapcsolatos negyedéves adatok (71OPM)**

A pénzmosással és terrorizmusfinanszírozással kapcsolatos adatszolgáltatás vonatkozásában az időközben történt jogszabályi változások, illetve a beérkezett adatszolgáltatói állásfoglaláskérések, valamint a Pénzmosás vizsgálati főosztály felügyeleti tevékenységéből származó tapasztalatok figyelembevételével, az adatminőség javítása érdekében 2024. IV. negyedévtől változik a tábla és a kitöltési előírás. Az adatszolgáltatás a 30/2024. (V. 24.) MNB rendelet módosításával összhangban 2025. II. negyedévtől újra módosul.

**Portfólió állomány (72OB)**

Az önkéntes nyugdíjpénztárak befektetései és gazdálkodási szabályairól szóló 281/2001. (XII. 26.) Korm. rendelet változásával összhangban módosul az önkéntes nyugdíjpénztárak portfólió állományát bemutató negyedéves adatszolgáltatási tábla.

**Önkéntes nyugdíjpénztárak befektetési politikája (70OBP)**

Az önkéntes nyugdíjpénztárak befektetései és gazdálkodási szabályairól szóló 281/2001. (XII. 26.) Korm. rendelet változásával összhangban módosul az önkéntes nyugdíjpénztárak befektetési politikáját bemutató negyedéves adatszolgáltatási tábla.

**A tagok követelései, a tagdíjbevételek, az adóhatóságtól átutalt összegek, valamint a tagdíjat nem fizetők száma korévenként (74OB)**

Az önkéntes nyugdíjpénztári tagok követeléseit, a tagdíjbevételeket, az adóhatóságtól átutalt összegeket, valamint a tagdíjat nem fizetők számát korévenként bemutató tábla adatainak nemek szerinti megbontása részletesebb elemzések elvégzését teszi lehetővé. A módosított adatszolgáltatást első alkalommal 2024. december 31-re vonatkozóan szükséges teljesíteni.

**Önkéntes nyugdíjpénztárak fedezeti tartalékra vonatkozó hozamráta adatai (74OHD)**

Az önkéntes nyugdíjpénztárak éves hozamráta közzététele kiegészül a 20 éves hozamráta adatokkal, illetve az önkéntes nyugdíjpénztárak befektetései és gazdálkodási szabályairól szóló 281/2001. (XII. 26.) Korm. rendelet változásával összhangban módosul az adatszolgáltatás beküldési határideje. A módosított adatszolgáltatást első alkalommal 2024. december 31-re vonatkozóan szükséges teljesíteni.

**Negyedéves szöveges jelentés**

Az önkéntes nyugdíjpénztárak zöld pénzügyi befektetésekhez való viszonyának felmérése, továbbá az e témakörbe tartozó elemzések elkészítésének támogatása érdekében az önkéntes nyugdíjpénztárak szöveges jelentésének tartalmi elvárásai között előírásra kerül, hogy a pénztár a vagyonkezelővel együttműködve mutassa be mely eszközöket sorolja zöld és infrastrukturális eszközkategóriába és milyen kitettség van ezekben az eszközökben.

**Önkéntes nyugdíjpénztári portfóliók referencia indexe (70\_OBPR)**

A tábla kódjának módosítása technikai okok miatt szükséges, emiatt módosul a kitöltési előírás.

1. **Egészségpénztárak, önsegélyező pénztárak és egészség- és önsegélyező pénztárak**

**Új adatszolgáltatás**

**Éves befizetések megoszlása (73EG)**

Az új tábla az adott évi egyéni számlákra történt befizetéseket megbontva szerepelteti aszerint, hogy a befizetés egyéni tagdíjfizetés vagy munkáltatói hozzájárulás révén került-e a számlára. Az így besorolt befizetéseket a tábla a megadott összeghatár szerinti bontásban tartalmazza. Az új adatszolgáltatást első alkalommal 2024. december 31-re vonatkozóan kell teljesíteni.

**Módosuló adatszolgáltatások**

**Statisztikai adatok (71EJ)**

Az érintett adatszolgáltatói kör egységes tagdíjat nem fizető, vagy nem teljes mértékben fizető tagjainak számát és azok számlaköveteléseinek összegét részletező, negyedéves bontásban történő bemutatása a nemfizetői állomány pontosabb elemzése érdekében kerül előírásra.

**Pénzmosással és terrorizmusfinanszírozással kapcsolatos negyedéves adatok (71EPM)**

A pénzmosással és terrorizmusfinanszírozással kapcsolatos adatszolgáltatás vonatkozásában az időközben történt jogszabályi változások, illetve a beérkezett adatszolgáltatói állásfoglaláskérések, valamint a Pénzmosás vizsgálati főosztály felügyeleti tevékenységéből származó tapasztalatok figyelembevételével, az adatminőség javítása érdekében 2024. IV. negyedévtől változik a tábla és a kitöltési előírás. Az adatszolgáltatás a 30/2024. (V. 24.) MNB rendelet módosításával összhangban 2025. II. negyedévtől újra módosul.

**Pénztári portfólió állománya a tárgyidőszak zárónapján (könyv szerinti értéken) (71EDAA)**

Az önkéntes kölcsönös egészség- és önsegélyező pénztárak egyes gazdálkodási szabályairól szóló 268/1997. (XII. 22.) Korm. rendelet változásával összhangban módosul az egészségpénztárak, az önsegélyező pénztárak, valamint az egészség- és önsegélyező pénztárak portfólió állományát bemutató negyedéves adatszolgáltatási tábla.

**A tagok egyéni számlakövetelése, a tagdíjbevételek, a szolgáltatások, valamint a tagdíjat nem fizetők száma korévenként (74B)**

A táblában módosítást jelent, hogy az egészségpénztári, az önsegélyező pénztári, valamint az egészség- és önsegélyező pénztári tagok követeléseit, a tagdíjbevételeket, az adóhatóságtól átutalt összegeket, valamint a tagdíjat nem fizetők számát korévenként bemutató tábla adatait nemek szerinti megbontásban kell szerepeltetni. A módosított adatszolgáltatást első alkalommal 2024. december 31-re vonatkozóan kell teljesíteni.

1. **Magánnyugdíjpénztárak**

**Módosuló adatszolgáltatás**

**Magánnyugdíjpénztári portfóliók referencia indexe (70\_MBPR)**

A tábla kódjának módosítása technikai okok miatt szükséges, emiatt módosul a kitöltési előírás.

1. **Foglalkoztatói nyugdíjszolgáltató intézmény**

**Módosuló adatszolgáltatás**

**Pénzmosással és terrorizmusfinanszírozásával kapcsolatos negyedéves adatok (76NPM)**

A pénzmosással és terrorizmusfinanszírozással kapcsolatos adatszolgáltatás vonatkozásában az időközben történt jogszabályi változások, illetve a beérkezett adatszolgáltatói állásfoglaláskérések, valamint a Pénzmosás vizsgálati főosztály felügyeleti tevékenységéből származó tapasztalatok figyelembevételével, az adatminőség javítása érdekében 2024. IV. negyedévtől változik a tábla és a kitöltési előírás. Az adatszolgáltatás a 30/2024. (V. 24.) MNB rendelet módosításával összhangban 2025. II. negyedévtől újra módosul.

1. a befektetési alapokra vonatkozó statisztikákról és az (EU) 2015/32 határozat (EKB/2014/62) hatályon kívül helyezéséről szóló 2024. június 27-i (EU) 2024/1988 európai központi banki rendelet (EKB/2024/17) [↑](#footnote-ref-2)
2. a javadalmazási gyakorlatok, a nemek közötti bérkülönbségek és a jóváhagyott magasabb arányok 2013/36/EU irányelv szerinti összehasonlító elemzését célzó adatszolgáltatásról szóló EBA iránymutatás (EBA/GL/2022/06) (a továbbiakban: EBA/GL/2022/06 EBA iránymutatás) [↑](#footnote-ref-3)
3. A hitelintézetekre vonatkozó prudenciális követelményekről és a 648/2012/EU rendelet módosításáról szóló 2013. június 26-i 575/2013/EU európai parlamenti és tanácsi rendelet [↑](#footnote-ref-4)
4. A kollektív befektetési formákról és kezelőikről, valamint egyes pénzügyi tárgyú törvények módosításáról szóló 2014. évi XVI. törvény [↑](#footnote-ref-5)
5. A harmadik országbeli állampolgárok beutazására és tartózkodására vonatkozó általános szabályokról szóló 2023. évi XC. törvény  [↑](#footnote-ref-6)